
Cuvânt înainte


Această carte s-a născut dintr-un vis simplu, dar profund: acela de a crea un instrument clar, practic și adaptat nevoilor reale ale românilor care învață limba daneză. Într-o lume în care mobilitatea și integrarea devin tot mai importante, am simțit nevoia unui ghid care să nu fie doar un compendiu de reguli gramaticale, ci un partener de încredere în călătoria lingvistică și culturală a cititorului.


În ultimii doi ani, am lucrat cu pasiune și dedicare la acest proiect, adunând experiențe, întrebări frecvente ale cursanților și provocări întâlnite în procesul de învățare. Rezultatul este o carte structurată, accesibilă și orientată spre aplicabilitate, care acoperă nu doar bazele limbii daneze, ci și aspecte specifice ale comunicării în diverse domenii profesionale. Cartea este concepută pentru a fi un sprijin real, oferind explicații clare, exemple relevante și exerciții practice. Fie că ești la început de drum sau ai deja cunoștințe de bază, vei găsi aici resurse valoroase pentru a-ți îmbunătăți competențele lingvistice și pentru a te integra mai ușor în societatea daneză.







Despre autoare


Mă numesc Andreea Doria Negruțiu și sunt profesor de limba daneză, cu o experiență de peste 8 ani în predarea acestei limbi străinilor. Am absolvit două programe de licență și un masterat la Universitatea din Danemarca de Sud (SDU), specializându-mă în domeniul educației și al predării limbilor străine.


De-a lungul carierei mele, am avut privilegiul de a lucra cu studenți din peste 30 de naționalități, oferindu-le nu doar cunoștințe lingvistice, ci și sprijin în adaptarea la cultura și societatea daneză. Am predat daneza generală, dar și limbajul specializat necesar în domenii precum economie, medicină, asistență socială (SOSU), farmacologie, psihologie, chimie, stomatologie și medicină veterinară.


Această diversitate de experiențe m-a ajutat să înțeleg mai bine nevoile cursanților și să dezvolt metode de predare eficiente și adaptate fiecărui profil profesional. Cred cu tărie că învățarea unei limbi străine este mai mult decât acumularea de vocabular și reguli gramaticale; este o poartă către o nouă cultură, o nouă perspectivă și, adesea, către o nouă viață.


Sper ca această carte să-ți fie un ghid util și inspirațional în parcursul tău de învățare a limbii daneze. Fiecare pagină este scrisă cu gândul la tine, cititorule, și la dorința ta de a te dezvolta, de a te integra și de a reuși.


Cu sinceritate și speranță,


Andreea Doria Negruțiu


Profesor de limba daneză

Forord


Denne bog er blevet til ud fra et enkelt, men dybtfølt ønske: at skabe et klart, praktisk og virkelighedsnært værktøj for rumænere, der ønsker at lære det danske sprog. I en verden, hvor mobilitet og integration er mere aktuelt end nogensinde, opstod behovet for en vejledning, som ikke kun er en samling grammatiske regler, men en reel støtte i den sproglige og kulturelle rejse, mange står overfor.


I løbet af de sidste to år har jeg arbejdet med passion og dedikation på dette projekt. Jeg har samlet erfaringer fra min undervisning, de spørgsmål mine kursister oftest stiller, og de sproglige udfordringer, jeg ser gang på gang. Resultatet er en struktureret, tilgængelig og anvendelig bog, som ikke kun gennemgår dansk grammatik og grundlæggende sproglige færdigheder, men også introducerer specialiseret sprogbrug fra konkrete fagområder. Denne bog er tænkt som en praktisk ledsager og et trofast redskab. Uanset om du er begynder eller allerede har et basalt kendskab til dansk, vil du her finde nyttige forklaringer, relevante eksempler og øvelser, der hjælper dig videre.







Om forfatteren


Mit navn er Andreea Doria Negruțiu, og jeg underviser i dansk som andetsprog med mere end otte års erfaring. Jeg har to bachelorgrader og en kandidatgrad fra Syddansk Universitet (SDU), med speciale i sprogundervisning og didaktik.


Jeg har haft fornøjelsen af at arbejde med kursister fra over 30 forskellige nationaliteter, og det har givet mig en bred forståelse for, hvordan sproglige og kulturelle udfordringer ser ud i praksis. Ud over almen dansk underviser jeg også i fagspecifikt sprog inden for områder som økonomi, medicin, SOSU, farmakologi, psykologi, kemi, tandlægevidenskab og veterinærmedicin.


Denne faglige bredde har givet mig mulighed for at udvikle målrettede undervisningsmetoder, der både styrker sproget og støtter kursister i deres faglige integration i det danske samfund. For mig er det at lære et sprog ikke kun at lære ord og grammatik – det er at åbne en dør til en ny kultur, nye muligheder og i mange tilfælde et nyt liv.


Jeg håber, at denne bog vil være til gavn og inspiration på din vej mod at lære dansk. Hver side er skrevet med tanke på dig – din udvikling, din integration og din succes.


Med venlig hilsen,


Andreea Doria Negruțiu


Underviser i dansk som andetsprog






Prescurtări ale părților de vorbire și propoziție





	Prescurtare

	Semnificație

	Explicație





	subst.

	substantiv

	cuvânt care denumește persoane, lucruri, concepte etc.





	vb./ V

	verb

	exprimă acțiuni sau stări





	adj.

	adjectiv

	determină un substantiv, exprimând o caracteristică





	adv./ A

	adverb

	determină un verb, un adjectiv sau un alt adverb





	pron.

	pronume

	ține locul unui substantive





	prep.

	prepoziție

	leagă alte părți de vorbire, indicând raporturi gramaticale





	conj.

	conjuncție

	leagă propoziții sau părți de propoziții





	art.

	articol

	determină substantivul





	S

	subiect

	partea principală de propoziție care indică despre cine se vorbește în cadrul propoziției





	O

	Obiect (gramatical)

	complement direct sau indirect în limba română





	Lskonj / Lsk

	Ledsætningskonjunktion

	conjuncție de propoziție secundară





	Hs

	Hovedsætning

	propoziție principală





	Hskoj / Hsk

	Hovedsætningskonjunktion

	conjuncție de propoziție principală







Genuri gramaticale și număr





	Prescurtare

	Semnificație

	Exemplu





	m.

	masculin

	en dreng (un băiat)





	f.

	feminin

	en pige (o fată)





	n.

	neutru

	et hus (o casă)





	sg.

	singular

	bog (carte)





	pl.

	plural

	bøger (cărți)







Alte simboluri utile





	Simbol

	Semnificație





	**/ **

	alternativă între forme sau opțiuni





	(…)

	explicație, variantă sau comentariu suplimentar





	=

	echivalent, traducere sau sens





	→

	indică o transformare gramaticală





	[ ]

	indică o informație suplimentară în exemple















1. Morfologie


Morfologia este o parte a gramaticii care se concentrează pe cuvânt (în sensul său gramatical) ca obiect de studiu. Mai curând, putem spune că morfologia prezintă cuvintele sub aspectul clasificării gramaticale, în funcție de forma lor, și de modificările flexionare (pentru cuvintele variabile), și funcția lor în cadrul unei propoziții.


În limba daneză, morfologia este exprimată prin Ordklasser (= clase ale cuvintelor) Astfel, avem 8 cele mai importante clase morfologice în limba daneză (Vi har 8 de vigtigste ordklasser):




	Substantive (Substantiver)


	Pronume (Pronominer)


	Adjective (Adjektiver)


	Verbe (Verber)


	Adverbe (Adverbier)


	Conjuncții (Konjunktioner)


	Prepoziții (Præpositioner)


	Numerale (Talord)

2. Substantivul



2.1. Genurile gramaticale - Introducere


Dacă în limba română avem trei genuri:


- feminin


- masculin


- neutru


în limba daneză există doar două genuri, mai exact:


- gen comun


- gen neutru (unele cărți de gramatică se referă la acesta ca fiind „substantive fără gen”).


Aproximativ 75% dintre substantivele din limba daneză sunt de gen comun, iar restul de 25% sunt de gen neutru.


Acestea sunt strâns legate de articolul hotărât sau nehotărât. Substantivele de gen comun sunt cele la care articolul nehotărât din limba română:


- pentru genul feminin: o (fată, rață, masă)


- pentru genul masculin: un (băiat, om, tigru)


se transpune în limba daneză prin en:


- en pige = o fată


- en dreng = un băiat


În timp ce substantivele de gen neutru sunt cele unde aceleași articole din limba română (o și un) se transpun prin et:


- et flag = un steag


- et hus = o casă


Există și substantive care pot fi atât de gen comun, cât și de gen neutru, fără vreo diferență de sens.



2.1.1. Reguli pentru a deosebi între genuri


GENUL comun (ne amintim – substantivele care au EN ca articol)


a. Substantive de gen comun prin semnificația lor


Aici discutăm despre substantive de gen comun prin sensul lor.


Numele de persoane și substantivele care denumesc ființe, festivaluri, profesii, luni ale anului, nume proprii (de râuri), animale, plante, copaci sunt, în general, de gen comun. Iată câteva exemple:


- en dreng – un băiat


- en mand – un soț/bărbat


- en læge – un doctor


- en bror – un frate


- en udlænding – un străin


- en kat –o pisică


- en lilje – un crin


- en rose – un trandafir


- i julen – de Crăciun


- en Anders – un Anders


Excepții:


- et barn – un copil


- et bud – un mesager


- et individ – un individ


- et medlem – un membru


- et menneske – un om / o ființă


- et vidne – un martor/o martoră


- et dyr – un animal


- et egern –o veveriță


- et føl – un mânz


- et får –o oaie


- et lam – un miel


- et svin – un porc


- et æsel – un măgar


- et bær – un fruct de pădure


- et frø –o sămânță


- et træ – un copac


Substantive cu terminațiile:


- bær (jordbær, blåbær...)


- frø


- træ


b. Substantive de gen comun prin formă


Substantivele de gen comun în limba daneză au următoarele sufixe:


-ance (en assistance –o asistență)


-ans (en substans –o substanță; en sans – un simț/facultate/inclinație)


-ant (en repræsentant – un reprezentant)


-de (en bredde –o lățime; en længde –o lungime)


-dom (en ejendom –o proprietate; en rigdom –o bogăție)


-é (en allé –o alee; en café –o cafenea)


-else (en bevægelse –o mișcare; en skuffelse –o dezamăgire)


Excepții:


- et spøgelse –o fantomă


- et værelse –o cameră


Continuăm lista:


Substantive verbale


- en formåen –o abilitate


- en kunnen –o cunoștință


- en væren –o ființă/existență


-ence (en konference –o conferință)


-ens (en frekvens –o frecvență)


-er (en lærer – un profesor)


-hed (en opmærksomhed –o atenție; en høflighed –o politețe)


-ik (en grammatik –o gramatică)


-ing (en regning –o factură; en slægtning –o rudă; en yndling – un favorit)


-ion (en diskussion –o discuție; en situation –o situație)


-isme (socialismen – socialismul)


-ør (en translatør – un traducător)


Gen neutru (ne amintim substantivele care primesc ET ca articol)


a. Substantive de gen neutru prin sensul lor


Cuvinte care se referă la substanțe


Metale:


- et guld – aur


- et sølv – argint


- et jern – fier


Materiale:


- et træ – lemn


- et glas – sticlă


- et papir – hârtie


Altele din categoria substanțe:


- et kød – carne


- et vand – apă


- et brød – pâine


- et snavs – murdărie


Excepții:


- jord – pământ


- luft – aer


- regn – ploaie


- sne – zăpadă


- uld – lână


- vin – vin


Locații și zone (non-geografice și geografice)


- et amt – un județ


- et distrikt – un district


- et kontinent – un continent


- et land –o țară


- et område –o zonă


- et sogn –o parohie


- et torv –o piață


Excepții:


- en gård –o fermă


- en by – un oraș


- en ø –o insulă


- en verden –o lume


Substantivele proprii care denumesc locații geografice sunt, de asemenea, de gen neutru — lucru vizibil mai ales când substantivele sunt articulate:


- det smukke Danmark – frumoasa Danemarcă


- det gamle Paris – vechiul Paris


- det interessante Bukarest – interesantul București


Adjective care descriu țări și folosirea pronumelui neutru DET


Atunci când adjectivele descriu țări și se referă la acestea printr-un pronume, se folosește det, pentru că substantivul subînțeles este et land (o țară).


- De bor i Spanien. Det er smukt.


(Ei locuiesc în Spania. Ea (= Spania) este frumoasă.)


- Vi handler i Belgien. Det er dyrt.


(Facem cumpărături în Belgia. Ea (Belgia) este scumpă.)


Cazuri speciale: munți și ape


Când adjectivele se referă la nume de munți sau ape, pronumele folosit va impune forma de gen neutru, deoarece et bjerg (munte) și et hav (mare) sunt de gen neutru:


- Vi rejste til Parâng sidste år. Det (= Parâng) var smukt.


- Pigerne badede i Østersøen. Det (= Østersøen) var koldt.


Orașe și insule


Când pronumele se referă la nume de orașe sau insule, acestea sunt tratate ca gen comun pentru că en by (un oraș) și en ø (o insulă) sunt substantive de gen comun:


- Odense er rig. (Odense este bogat.)


Dar:


- Det store Odense (Marele Odense)


Literele alfabetului


- Literele au gen neutru, deoarece corespund substantivului et bogstav (o literă):


- et langt a – un „a” lung


- et n – un „n”


Alte clase de cuvinte considerate de gen neutru


- et hvordan – un „cum”


- et hvorfor – un „de ce”


- jeget – eul


- et ja – un „da”


Când infinitivul unui verb este folosit ca substantiv (de exemplu ca subiect), adjectivul care îl determină va avea terminația -t, sugerând că infinitivul are genul neutru:


- At vågne tidligt er svært.


= A te trezi devreme este greu.


Majoritatea substantivelor care indică ideea de colectiv sunt de gen neutru:


- et folk – un popor / oameni


- et følge –o suită / un anturaj


- et team –o echipă


- et venskab –o prietenie (a unui grup de oameni)


Excepții:


- en gruppe – un grup / o grupă


- en forsamling –o adunare


Limbile vorbite


Limbile sunt tratate ca fiind de gen neutru, întrucât corespund substantivului et sprog (o limbă):


- Jeg brugte mit svensk hver dag.


(Mi-am folosit suedeza în fiecare zi.)


Totuși, unele limbi, la articulare, folosesc -en, indicând gen comun:


- Dansken – daneza / limba daneză


- Tysken – germana / limba germană


b. Substantive de gen neutru prin forma lor:


Cuvintele cu următoarele sufixe sunt de gen neutru prin forma lor:


Sufixul -dømme


- et omdømme = o reputație


- et hertugdømme = un ducat


Sufixul -ed


- et lærred = o pânză


- et hoved = un cap


- et supermarked = un supermarket


- et arbejdsmarked = o piață a muncii


Excepții:


- en måned = o lună


- en ørred = un păstrăv


Sufixul -ende


- et tilgodehavende = o creanță


- et forlangende = o cerință / exigență


- et forehavende = o planificare / o inițiativă


Sufixul -em


- et eksem = o eczemă


- et problem = o problemă


- et poem = un poem


Sufixul -ri


- et skænderi = o ceartă


- et røveri = un jaf


- et dampvaskeri = o spălătorie cu aburi


Desigur, există și excepții, în special cuvinte care denumesc ființe:


- en studerende = un(o) student(ă)


- en legende = o legendă


Sufixul -um (de origine latină)


- et studium = un studiu


- et faktum = un fapt


- et kollegium = un cămin studențesc



2.1.2. Diverse aspecte legate de genul substantivelor


a. Substantive compuse


Substantivele compuse iau aproape întotdeauna genul celui de-al doilea substantiv în compoziție.


En uddannelse + et sted = et uddannelsessted (un loc de studiu/ locația unei instituții educaționale)


Et tog + en billet = en togbillet (un bilet de tren)


Excepții sunt adesea situațiile când al doilea element își pierde sensul prin unire cu primul substantive.


Et mål (țel/scop) + en tid (timp) = et måltid (o masă alimentară)


b. Formele de masculin si feminin


Există substantive care, prin conotația lor, denumesc genul feminin și genul masculin:





	Feminim

	Masculin





	Kvinde = femeie

	Mand = bărbat





	Pige = fată

	Dreng = băiat





	Ko = vacă

	Tyr = taur





	Mor = mamă

	Far = tată





	Søster =soră

	bror = frate





	Dronning = regină

	Kong = rege







Alte substantive introduc genul feminin prin adăugarea sufixului -inde:





	Masculin

	Feminin





	Ven = prieten

	Veninde = prietenă





	Helt = erou

	Heltinde = eroină





	Gud = zeu/ Dumnezeu

	Gudinde = zeiță





	
Præst = preot

	Præstinde = preoteasă/ femeie preot (în vechile religii)





	Englænder = englez

	Englænderinde = englezoaică





	Løve = leu

	Løvinde = leoaică








2.2. Articularea substantivelor



2.2.1. Substantivele nearticulate


În ceea ce privește articolul nehotărât în limba română – „un” și „o” (de exemplu: un băiat, o fată, un copil, o bunică) – acesta se transpune în limba daneză prin „en” și „et”, plasate înaintea substantivului.




	
„en” este articolul nehotărât pentru substantivele de gen comun



	
„et” este articolul nehotărât pentru substantivele de gen neutru






Exemple de substantive nearticulate de gen comun:


- en kop = o cană


- en dreng = un băiat


- en sofa = o canapea


- en mand = un bărbat / un soț


Exemple de substantive nearticulate de gen neutru:


- et bord = o masă


- et system = un sistem


- et forhold = o relație



2.2.2. Substantivele articulate - forma de singular


În ceea ce privește substantivele articulate, cu articol hotărât (similar sufixelor -a / -l la singular în limba română), în limba daneză substantivele se articulează prin adăugarea articolului hotărât direct la sfârșitul substantivului, sub forma unei terminații:




	
-en pentru substantivele de gen comun



	
-et pentru substantivele de gen neutru






Astfel, articolul nehotărât en/et se „lipește” de substantiv și devine o terminație. Important: Dacă substantivul se termină în vocala -e, nu se dublează vocala la articulare.


Notă importantă:


Dacă substantivul este precedat de un adjectiv, atunci articolul hotărât nu mai este sufixat, ci apare în fața adjectivului:




	
DEN (pentru substantivele de gen comun)


	
DET (pentru substantivele de gen neutru)





Exemple gen comun





	Substantive la singular nearticulate

	Substantive la singular articulate





	
En pige = o fată

	Pigen = fata





	
En dreng = un băiat

	Drengen = băiatul





	
En kjole = o rochie

	Kjolen = rochia





	
En lejlighed = un apartament

	Lejligheden = apartamentul





	
En bold = o minge

	Bolden = mingea







Exemple gen neutru





	Substantive la singular nearticulate

	Substantive la singular articulate





	
Et barn = un copil

	Barnet = copilul





	
Et system = un sistem

	Systemet = sistemul





	
Et ord = un cuvânt

	Ordet = cuvântul





	
Et hus = o casă

	Huset = casa








2.2.3. Reguli și excepții la articularea substantivelor la singular


a. Substantivele terminate în -e nearticulat, indiferent de gen, adaugă -n (cele de gen comun) sau -t (cele de gen neutru) atunci când sunt articulate.


- en uge = o săptămână → ugen = săptămâna


- en lampe = o lampă → lampen = lampa


- et æble = un măr → æblet = mărul


b. Substantivele de gen comun care se termină la singular în -é accentuat , adaugă -en pentru articulare.


- en allé = o alee / bulevard → alléen = aleea / bulevardul


- en café = o cafenea → caféen = cafeneaua


c. Unele substantive care se termină în -el, -en sau -er trebuie sau pot să piardă vocala rădăcină -e înainte de adăugarea articolului hotărât la final.


Unele pierd vocala -e:


- et eksempel = un exemplu → eksemplet = exemplul


- en engel = un înger → englen = îngerul


- en kedel = un boiler → kedlen = boilerul


Multe alte substantive au forme alternative cu sau fără vocală:


- en hilsen = un salut → hilsenen / hilsnen = salutul


- en aften = o seară → aftenen / aftnen = seara


- et teater = un teatru → teateret / teatret = teatrul


d. Anumite substantive împrumutate din limba latină sau greacă, care se termină în -eum, - ium, renunță la -um înainte de a adăuga articolul hotărât la final.


- et akvarium = un acvariu → akvariet = acvariul


- et auditorium = o sală de lectură → auditoriet = sala de lectură


e. După o vocală scurtă accentuată, consoana finală se dublează înainte de adăugarea articolului hotărât.


- et antal = un număr → antallet = numărul


- en søn = un fiu → sønnen = fiul


- en kop = o cană → koppen = cana


- en kat = o pisică → katten = pisica



2.2.4. Substantive articulate - forma de plural


Forma de plural articulat se realizează prin adăugarea terminației -ne, după forma de plural a substantivului, pentru substantivele cu plural în -e sau –(e)r, indiferent de genul lor, iar pentru substantivele cu plural zero, se adaugă terminația -ene


Notă: Dacă substantivul este precedat de un adjectiv, acesta va adăuga articolul hotărât DE în fața adjectivului.





	Forma de singular neregulat

	Forma de plural regulat în -e sau –er/r

	Forma de plural neregulat (pluralul zero)

	Forma de plural articulat -en (pentru pluralul regulat) -ene (pentru pluralul zero)





	En telefon = un telefon

	To telefoner =2 telefoane

	

	Telefonerne = telefoanele





	Et forhold = o relație

	

	To forhold =2 relații

	Forholdene = relațiile





	En stol = un scaun

	To stole = 2 scaune

	

	Stolene = scaunele




	En mand = un bărbat

